La Liga pokračovala 7. kolom.
MADRID. Hráči FC Barcelona vybojovali v prebiehajúcej sezóne futbalovej La Ligy prvé body na ihrisku súpera. Na trávniku Getafe zvíťazili 2:0 v sobotňajšom zápase 7. kola.
O góly obhajcu titulu sa zaslúžili tesne pred prestávkou Luis Suarez, ku ktorému po chybe obrany doputovala lopta priamo od brankára ter Stegena.
O druhý zásah sa postaral tesne po zmene strán Junior Firpo, ktorý dorazil loptu do siete zblízka po zákroku brankára Soriu.
Futbalisti FC Valencia zvíťazili v úvodnom sobotňajšom stretnutí na ihrisku Athletica Bilbao 1:0 a uštedrili Baskom prvú prehru v sezóne.
Vo večernom madridskom derby sa na Wanda Metropolitano pred vyše 68.000 divákmi zrodila medzi domácim Atleticom a Realom bezgólová remíza.
Hostia mali viac držania lopty i viac streleckých pokusov, ale rivala nezlomili. Sú bez prehry na čele tabuľky s 15 bodmi, pred druhou Granadou, resp. tretím Atleticom majú náskok jeden bod, štvrtá FC Barcelona stráca dva body.
Gól: 27. Čeryšev
Góly: 41. Suarez, 49. Junior Firpo, ČK: 82. Lenglet (Barcelona) po druhej ŽK
Gól: 28. Puertas